Foreldrafélög eru í eðli sínu ólík öðrum félögum , t.d. verða foreldrar yfirleitt félagsmenn sjálfkrafa vegna skólagöngu barna sinna en ganga ekki formlega í félagið vegna áhuga á foreldrastarfi . Við Norðlingaskóla starfar sameiginlegt Foreldra - og starfsmannafélag sem ber heitið VAÐIÐ . Eins og fram kemur í Aðalnámskrá grunnskóla 2011 er hlutverk foreldrafélags að styðja skólastarfið , stuðla að velferð nemenda og efla tengsl heimila og skóla . Foreldrafélag skólans setur sér starfsreglur , m.a. um kosningu í stjórn félagsins og kosningu fulltrúa í skólaráð . Í stjórn foreldrafélagsins sitja fjórir fulltrúar foreldra og einn fulltrúi starfsmanna . Sú hefð , að einn fulltrúi starfsmanna sitji í stjórn foreldrafélagsins , komst á strax við stofnun skólans . Þetta fyrirkomulag á að stuðla að því að skapa sterk tengsl milli starfsmanna og foreldrafélags þannig að upplýsingamiðlun og gagnkvæm samvinna um skólastarfið verði markviss . Handbók foreldrafélaga grunnskóla Heimili og skóli hafa gefið út handbækur fyrir fulltrúa foreldra á öllum skólastigum . Í þeim er starfi foreldrafélaga og foreldra - og skólaráða lýst . Hér getur þú nálgast hana sem pdf skjal . Handbók foreldrafélaga grunnskóla .